CELEX: 62010TJ0111
Language: hu
Date: 2012-03-29 00:00:00
Title: A Törvényszék (hatodik tanács) 2012. március 29-i ítélete. # Portugál Köztársaság kontra Európai Bizottság. # ERFA - Pénzügyi támogatás csökkentése - A portugál gazdasági hálózat korszerűsítését célzó operatív program - Pontos és ellenőrizhető kötelező erejű célkitűzések - Jogos bizalom. # T-111/10. sz. ügy

A Törvényszék (hatodik tanács) 2012. március 29‑i ítélete – Portugália kontra Bizottság
      (T‑111/10. sz. ügy)
      „ERFA – Pénzügyi támogatás csökkentése – A portugál gazdasági hálózat korszerűsítését célzó operatív program – Pontos és ellenőrizhető kötelező erejű célkitűzések hiánya – Jogos bizalom”
      1.                     Gazdasági és társadalmi kohézió – Szerkezeti beavatkozások – Az Unió általi finanszírozás – Feltétel – A társadalmi kohézió
            politikájába illeszkedő, kézzelfogható célkitűzés követése (2052/88 tanácsi rendelet, 6–8. cikk, 4253/88 tanácsi rendelet,
            8., 14., 15. és 24–26. cikk) (vö. 27–32. pont)
      2.                     Gazdasági és társadalmi kohézió – Szerkezeti beavatkozások – Az Unió általi finanszírozás – A tagállamok azon kötelezettsége,
            hogy rendszeresen ellenőrizzék a finanszírozott tevékenységeket – Valamely támogatást a kiadások támogathatóságát alátámasztó
            bizonyítékok hiánya okán csökkentő határozat – A védelemhez való jog megsértése – Hiány (4253/88 tanácsi rendelet, 23. cikk)
            (vö. 36. pont)
      3.                     Gazdasági és társadalmi kohézió – Szerkezeti beavatkozások – Bizottsági határozat – A jogszerűségnek a határozat elfogadásakor
            rendelkezésre álló információk alapján történő megítélése (vö. 41. pont)
      4.                     Gazdasági és társadalmi kohézió – Szerkezeti beavatkozások – Az Unió általi finanszírozás – Az eredetileg nyújtott pénzügyi
            támogatást csökkentő határozat – A Bizottság által egyáltalán nem kifogásolt szabálytalanságok – A bizalomvédelem elvének
            megsértése – Feltételek (vö. 45–48. pont)
      Tárgy
      
         
               Az Európai Regionális és Fejlesztési Alapból (ERFA) eredetileg „A gazdasági hálózat korszerűsítése” operatív program CCI:
                  1994 PT 16 1 PO 004 (ex FEDER ref. 94.12.09.004) keretében Portugália javára az ERFA támogatás jóváhagyásáról szóló, 1994.
                  március 4‑i C (94)464/3 bizottsági határozattal odaítélt támogatást csökkentő, 2009. december 21‑i C (2009) 10624 végleges
                  bizottsági határozat megsemmisítése iránti kérelem.
               
            Rendelkező rész
      
         
                  1)
               
               
                  
               
               
                  	A Törvényszék a keresetet elutasítja.
               
            
         
                  2)
               
               
                  
               
               
                  	A Törvényszék a Portugál Köztársaságot kötelezi a költségek viselésére.